cyanic-selkie/wikianc huggingface dataset:
Baltian Landeswehr
Baltian Landewswehr sotatoimissa Latviassa helmi-heinäkuussa 1919
Baltian Lahdeswehrin tappio Viron 3. divisioonaa vastaan päätti Viron vapaussodan. Joukko-osastona Viron 3. divisioonassa oli myös latvialainen Cesiskuksen 2. rykmentti, jota komensi Venäjän keisarikunnan armeijan palveluksessa aikaisemmin ollut eversti Ernst Põdder, josta tuli 4. huhtikuuta Viron 3. divisioonan komentaja. Tapahtumaa aloitettiin juhlistamaan virolaisittain võidupühana 23. kesäkuuta vuodesta 1934 vuoteen 1939 ja uudelleen vuodesta 1991 alkaen.
Meghan Trainor
Meghan Elizabeth Trainor (s. 22. joulukuuta 1993 Nantucket, Massachusetts, Yhdysvallat) on yhdysvaltalainen Grammy-palkittu laulaja-lauluntekijä sekä tuottaja. Hän julkaisi vuonna 2014 Epic Recordsin kautta debyyttisinglensä ”All About That Bass”. Kappale pysyi Yhdysvaltain Billboard Hot 100 -listan ensimmäisellä sijalla kahdeksan peräkkäisen viikon ajan. Sen musiikkivideota YouTubessa oli syyskuuhun 2015 mennessä katsottu yli miljardi kertaa.
Useat Trainorin kappaleista ovat retrosävyisiä ja häntä ovat inspiroineet paljon 1950-luvun musiikkivaikutteet. Yhdeksi suurimmista innoittajistaan Trainor on maininnut Bruno Marsin, muita häntä inspiroineita artisteja ovat mm. Christina Aguilera, Elvis Presley, Aretha Franklin, Ray Charles ja Britney Spears sekä Destiny’s Child. Hänen suosikkigenrejään ovat doo-wop ja reggae, mutta hänen musiikkinsa koostuu pääasiassa kantrista, hip hopista ja socamusiikista. Trainorin kappaleet käsittelevät yleensä modernia naiseutta, kehonkuvaa ja voimaantumista.
Saksan Grand Prix 1952
Saksan Grand Prix 1952 oli Formula 1 -sarjan osakilpailu, joka ajettiin 3. elokuuta 1952 Nürburgring Nordschleifen radalla. Kilpailun voitti Alberto Ascari, jolle voitto oli neljäs perättäinen.
Aprilia RS 125
Tekniikka
Aprilia RS:ää on valmistettu kahdella eri moottorilla. Vuodesta 1994 lähtien käytettiin Rotax 123 -kaksitahtimoottoreita vuoteen 1998 asti. Samaa moottoria käytettiin RS:ää edeltävässä AF1 mallistossa. Nykypäivään saakka on tuotannossa ollut Rotax 122 -kaksitahtimoottori. Moottorit eivät eroa toisistaan kovinkaan paljoa muuten kuin teholtaan, jota 123 moottorissa on jonkin verran enemmän, joka on pääasiallisesti saatu erilaisella sylinterillä. 123 ja 122 moottorien varaosat käyvät melko pitkälti toisiinsa. Rotax 123 -moottorissa käytetään täysitehoisena Dell’Orto VHSB34 34 -millimetristä litteäluistista kaasutinta. Kuristettaessa kaasutin vaihdetaan Dell’Orto PHBH28 28 -millimetriseen kaasuttimeen. Samaa Dell’Orto PHBH28 28 -kaasutinta käytetään Rotax 122 -koneellisissa malleissa niin täystehoisissa kuin A1-tehoihin kuristetuissa versioissa. Vuonna 2007 pyörän sähköjärjestelmää uudistettiin ja kaasuttimeksi vaihtui Dellorto VHST28 johtuen uusista Euro 3 -päästönormeista.
Kanariansaaret
Historia
Vuoteen 1495 mennessä saaret olivat Espanjan hallinnassa. La Palman Santa Cruzista tuli välisatama espanjalaisille konkistadoreille, kauppiaille ja lähetyssaarnaajille matkalla uuteen maailmaan. Saaret rikastuivat nopeasti ja houkuttivat kauppiaita ja seikkailijoita läpi Euroopan. 1500-luvun mahtavien rakennushankkeiden paras edustaja on El Salvadorin kirkko.
Matkailutilastot
Kanariansaarten vuonna 2016 vierailleiden matkailijoiden määrä (tuhansittain):
Sää
Talvikuukausien marras-helmikuussa lämpötilat ovat lomakohteissa yleensä yli 15 asteen, kauniina päivinä jopa 26 astetta. Sisämaassa on viileämpää. Pilvisyyttä esiintyy yleisesti ja lyhyitä, puolen tunnin sadekuurojakin tulee. Heinä-, elo- ja syyskuun lämpötila voi nousta 35 asteeseen. Merkiveden lämpö on syksyllä 24–26 °C, talvellakin helmi-maaliskuussa 19–20 °C. Usvaa muodostuu Afrikan voimakkaiden hiekkamyrskyjen jälkeen, kun tuuli kuljettaa hiekkaa Kanarialle. Eniten usvaa on rannikolla ja alavilla alueilla.
Maanviljely
Läntisten rinteiden subtrooppisessa tai temperaattisessa ilmastossa viljellään banaaneja, kahvia, sokeriruokoa, appelsiineja ja taateleita. Korkeammilla mailla kasvaa vehnää, ohraa, maissia, perunoita ja viiniköynnöksiä. Itäiset saaret ovat karuimmat vähäisemmän vuotuisen sademäärän vuoksi ja läntisimmät vastaavasti vehreimpiä. La Palman saarella kasvatetaan, mutta muillakin Kanariansaarilla kääritään sikareita. Tunnettuja sikarimerkkejä ovat La Regenta, Flor de Oro, El Sitio, El Lugar, Vega Palmera, Penamil, Condal ja Goya.
Myöhäisliitukausi
Eläimistö
Ainakin kauden alkuvaiheessa eli vielä spinosaurideja.
Eteläisellä pallonpuoliskolla nisäkäslajisto oli monimuotoisempaa dryolestoidit, gondwanatheerit ja muut multituberkulaatit  ja perus-Eutheria, luultavasti myös, ja viimeinen haramiyidaneista, Avashishta.
Myöhäisliitukauden jako
Ajat miljoonina vuosina, ajoitukset epätarkkoja
Metro
thumb|Linjakartta [[Madridin metrosta, joka kuuluu maailman kymmenen suurimman metroverkoston joukkoon.]] Metro on julkisen liikenteen ja kaupunkiraideliikenteen muoto, jossa perinteisen määritelmän mukaan sähköjunat kulkevat muusta rautatieverkosta erillään tiheällä vuorovälillä. Saman määritelmän mukaan metrorata paitsi on erotettu muusta rautatieverkosta ja siinä ei ole tasoristeyksiä, kulkee myös merkittävältä osaltaan tunnelissa maan alla. Määritelmä ei ole kuitenkaan yksiselitteinen: eri puolilla maailmaa metroiksi nimitetyt järjestelmät voivat poiketa toisistaan merkittävästikin, ja toisaalta tekninen kehitys on kaventanut erottelua metro-, paikallisjuna- ja raitioliikennejärjestelmien välillä. Siten nykyisin metro voidaan määritellä myös raideliikennejärjestelmän rataverkon osaksi, jolla ei ole tasoristeyksiä ja joka on pääsääntöisesti rakennettu eritasoiseksi maanalaiseksi radaksi tai ilmaradaksi.
Franz Josef Degenhardt
Franz-Josef Degenhardt (3. joulukuuta 1931 Schwelm, Westphalia, Saksa – 14. marraskuuta 2011 Quickborn, Schleswig-Holstein, Saksa ) oli saksalainen runoilija, satiirikko, prosaisti ja ennen kaikkea laulaja-lauluntekijä, joka oli näkemyksiltään vasemmistolainen. Hän oli koulutukseltaan juristi ja oppiarvoltaan oikeustieteen tohtori.
Naseva
Naseva on Suomen nautatilojen kansallinen seurantajärjestelmä. Naseva ylläpitää kansallista terveydenhuoltotoimintaa nautatiloilla. Kansallinen terveydenhuolto perustuu elintarviketeollisuuden, viranomaisten, neuvontajärjestön sekä tuottajien ja eläinlääkärikunnan yhteistyöhön, jota johtaa Eläintautien Torjuntayhdistys (ETT ry) yhdessä Eviran kanssa.
Nyländska Jaktklubben
Seuran kommodori on Mats Welin.
Susan Helms
Susan Jane Helms (s. ) on yhdysvaltalainen entinen NASAn astronautti ja Yhdysvaltain ilmavoimien kenraaliluutnantti. Helms osallistui viidelle avaruussukkulalennolle ja vietti yli viisi kuukautta Kansainvälisellä avaruusasemalla vuonna 2001 Retkikunta 2:n jäsenenä, minä aikana hän ja James "Jim" Voss suorittivat 8 tuntia 56 minuuttia kestäneen avaruuskävelyn, pisimmän tähänastisista.
Sam Liebkind
Ura
Liebkind on toiminut myös Norjan A-maajoukkueen maalivahtivalmentajana Vancouverin olympiakisoissa 2010 sekä MM-kilpailuissa vuosina 2009 ja 2010. Kaudeksi 2011–2012 hän siirtyi itävaltalaisen EC Graz 99ersin maalivahtivalmentajaksi.
Punamyssykutoja
Punamyssykutoja (Malimbus rubricollis) on kutojien heimoon kuuluva varpuslintu.
Fairuz
thumb|Fairuz Fairuz (oik. Nouhad Haddad, s. 21. marraskuuta 1935), on libanonilainen arabialaisen maailmanmusiikin laulaja.
Paul Frank
Julius & Friends
Julius & Friends on osa Paul Frank-merkkiä ja on ehkä merkin tunnetuimpia mallistoja.
Spinal Tap
Spinal Tap esiintyi myös televisiosarja Simpsoneiden kolmannen tuotantokauden jaksossa ”Oton seikkailut” (The Otto Show), sillä Shearer ääninäyttelee Simpsoneissa.
Jäniksenkäpälä
Englannin kuninkaana toimi vuosina 1035–1040 vuonna 1037 kruunattu Harald Jäniksenkäpälä. Liikanimi "Jäniksenkäpälä" tuli hänen metsästystaidoistaan.
Karilammi
Maantiede
Karilammin pituus on 200 metriä. Järvi on saareton ja sen lähiympäristö on erittäin harvaanasuttua. Puoli kilometriä kaakkoon sijaitsee Heinälammit (161,9 metriä mpy), kaksi kilometriä länteen Vuorilammi (173,6 metriä mpy), 1,8 kilometriä luoteeseen Karhulammi (163,6 metriä mpy), 1,5 kilometriä pohjoiseen Jousjärvi (153,0 metriä mpy) ja vajaa kaksi kilometriä itään Koukkujärvi (173,8 metriä mpy). Soita on runsaasti, kuten Keltasuo lounaassa, Korkeasuo luoteessa ja Lapinsuo koillisessa. Niin ikään koillisessa on Lapinlähteet (167,3 metriä mpy), jotka ovat vaatimattomia suolampia Jämsän ja Jyväskylän rajan molemmin puolin.
Polyamoria
Muotoja ja sanastoa
Polyamoriset suhteet ovat määritelmällisesti romanttisesti ja seksuaalisesti avoimia eli romanttiset suhteet, seksisuhteet ja niiden muodostaminen uusien ihmisten kanssa ovat sallittuja. Polysuhteet voivat kuitenkin olla myös esimerkiksi sisäisesti avoimia ja ulkopuolelle suljettuja kuten suljetussa kolmisuhteessa, jossa kolme keskenään seurustelevaa osapuolta on sopinut, että kolmisuhteen ulkopuolisia seksuaalisia tai romanttisia suhteita ei harrasteta.
Suomi kesäolympialaisissa 1976
Suomi osallistui Montrealin kesäolympialaisiin 1976 85 urheilijan joukkueella 14 urheilumuodossa. Suomen joukkue saavutti kesäolympialaisissa 1976 yhteensä kuusi mitalia, joista neljä oli kultaa, kaksi hopeaa. Kisojen mitalitilastossa Suomi sijoittui 11. sijalle.
Suomi saavutti mitaleistaan neljä yleisurheilussa. Lasse Virén uusi neljän vuoden takaisen saavutuksensa ja voitti kultaa kahdella pisimmällä ratajuoksumatkalla. Pertti Ukkola voitti Suomelle olympiakultaa painissa ensi kertaa sitten vuoden 1956, ja Pertti Karppinen voitti Suomen kaikkien aikojen ensimmäisen kultamitalin soudussa.
Koigorodokin piiri
Piiriin kuuluu 10 maalaiskuntaa: Griva, Kažym, Koigorodok, Koidin, Kom, Kuzjol, Nižni Turunju, Njutšpas, Podz ja Užga. Hallinnollinen keskus on Koigorodokin kylä, josta on 192 kilometriä Syktyvkariin.
Talous perustuu metsänhankintaan.
Aldosteroni
Aldosteroni eli suolahormoni on tärkein lisämunuaiskuoren erittämä mineralokortikoidi, siis eräs kortikosteroidi. Hormonin vaikutuskohde on munuaisten nefronien distaaliset osat, erityisesti kokoojatiehyen solut, joissa se lisää Na+-ionien sisäänottoa takaisin vereen sekä K+-ionien ja H+-ionien eritystä. Seurauksena on veden takaisinotto ja sitä myötä verenpaineen ja veren tilavuuden kasvu. Aldosteroni vaikuttaa myös paksusuolessa, sylkirauhasissa sekä hikirauhasissa.
Erityksen säätely
Aivolisäkkeen erittämä adrenokortikotrooppinen hormoni (ACTH) vaikuttaa aldosteronin eritykseen vain vähän. Pääasiassa aldosteronin eritystä säätelee reniini-angiotensiinijärjestelmä. Reniini on entsyymi, jota munuaisten jukstaglomerulaarisolut tuottavat vasteena alentuneeseen verenpaineeseen. Tämä katalysoi maksan syntetisoiman angiotensinogeenin angiotensiini I -hormoniksi, josta edelleen muodostuu angiotensiini II -hormonia (angiotensiiniä) angiontensiini I -konvertaasin (ACE) vaikutuksesta. Angiotensiini lisää aldosteronin eritystä stimuloimalla lisämunuaiskuoren zona glomerulosan soluja ja pitkäaikaisena esiintyessään myös lisää zona glomerulosa -kerroksen kokoa.
Suolahormonin liikatuotto eli aldosteronismi
Primaarinen hyperaldosteronismi eli suolahormonin liikatuotto on aldosteronin liikaerityksestä johtuva oireyhtymä, jolle ei voida osoittaa lisämunuaiskuoren ulkopuolista syytä. Se on nykytiedon valossa tavallisin sekundaarisen verenpainetaudin aiheuttaja. Tavallisin syy on lisämunuaiskuoren kasvain tai liikakasvu (hyperplasia). Sekundaariseksi aldosteronismiksi kutsutaan muusta kuin lisämunuaiskuoren sairaudesta johtuvaa aldosteronin liikaeritystä, ja toisin kuin primaarisessa aldosteronismissa, siinä koko reniini-angiontensiini-aldosteronijärjestelmä on aktivoitunut. Sekundaariseen aldosteronismiin on useita mahdollisia syitä, muun muassa munuaisviat, ripuli tai ruokavalio.
Shane Walsh
Televisiossa
Shanella on mahdollisesti lapsi, Judith Grimes, mutta tästä ei olla varmoja, koska myös Rick Grimes voi olla tämän isä.
Frederikshavn
Historia
Ratkaiseva tapahtuma kaupungin kehitykselle oli ensimmäisen kunnollisen sataman rakentaminen linnoituksen länsipuolelle 1806–1815. Sataman rakentamisen myötä Fladstrandin nimi vaihtui Frederikshavniksi ja paikkakunta sai kaupunkistatuksen vuonna 1818. Paikkakunnalle tuli 1800-luvulla paljon laivanvarustamo- ja metalliteollisuutta muun muassa rautatieyhteyksien ja teollistumisen myötä sataman vanavedessä.
Otto IV
thumb|200px|Otto IV. Johann Christian Ludwig Tunican maalaus vuodelta [[1836.]]
Poverty Point
Poverty Point
thumb|right|220px|Poverty Pointin kumpu A, joka on T-kirjaimen muotoinen.
Poverty Point kuului Itäisen metsämaan kulttuuriperinteeseen. Tälle olivat tyypillisiä maanviljely ja kylät. Poverty Point oli kiistatta aikansa suurin intiaanikylä Pohjois-Amerikassa.
Edeltäjät
Mississippin seudulla vallitsi arkaainen kulttuuri 10000–3000 radiohiilivuotta sitten, jakautuen vanhaan 10000–8000, keskimmäiseen 8000–5000 ja myöhäiseen 5000–3000 radiohiilivuotta sitten. Poverty Pointia edeltäneitä kumpukomplekseja tehtiin luultavasti jo 7000 radiohiilivuotta sitten, jonka ikäinen Lousianne Monte Sano on. Paremmin on ajoitettu kolme pientä elliptistä kumpukehää Watson Brake, Saunders ja Frenchman's Bend, joista Watson Brake on näyttävin. Ne ovat vuosilta 5600–5000 cal BP eli 3600–3000 kalenterivuotta eaa. . Viimeinen keskiarkaaisen kumpuryhmä oli Hadgepeth n. 5200–4500 cal BP. Keskiarkaaisissa kumpuryhmissä on parittaisia kumpuja, jopa 3–11 kumpua ja oli myös yksittäiskumpuja. Kummut olivat yleensä alle 6 m korkeita. Keskietelässä, Keskilännessä oli "simpukankuorikumpuarkaakinen" n. 7500–3000 radiohiilivuotta sitten alkaen ja Floridassa sama kuoritunkiokumpujen kasvu 6000 eaa. alkaen, mikä jatkui myöhemmin St. Johnsin perinteenä. Näitä simpukankuorikumpuja ei pidetä hautakumpuina joitain poikkeuksia lukuun ottamatta. Etelä-Atlantin rannikolla tehtiin simpukankuorikehiä n. 4500–3000 radiohiilivuotta sitten myöhäisarkaaisella kaudella.
Moroni (profeetta)
thumb|upright|Moronin patsas mormonien Bernin temppelin katolla. Moroni on mormonismissa enkeli, joka kyseisen uskonnon perustajan, Joseph Smithin mukaan ilmestyi 23. syyskuuta 1823 alkaen useita kertoja hänelle. Smithin mukaan ensimmäisellä käynnillään hän oli kertonut tälle, että Smithien asuintalon lähelle Kumoran kukkulalle New Yorkin osavaltiossa oli haudattu kultalevyjä, jotka sisälsivät Amerikan muinaisten asukkaiden aikakirjat sekä "iankaikkisen evankeliumin täyteyden". Enkeli Moronin kerrotaan näyttäneen Joseph Smithille kultalevyjen hautapaikan sallimatta niitä kuitenkaan vielä hänen haltuunsa, sillä Smith ei vielä ollut osoittautunut arvolliseksi. Smithin mukaan enkeli Moroni vasta nelisen vuotta myöhemmin oli sallinut hänen ottaa levyt haltuunsa. Smith kertoi kääntäneensä levyillä olleen, "reformoidulla egyptin kielellä" kirjoitetun tekstin läpikuultavien "selvännäkijänkivien" (seer stones) avulla englanniksi. Tämä käännösteksti tunnetaan nykyään nimellä Mormonin kirja.
Smashing Pumpkinsin diskografia
Tämä on The Smashing Pumpkinsin diskografia.
Hevosenkenkä
Hevosenkenkä onnenkaluna
Hevosenkenkä tunnetaan onnenkaluna, joka on ollut tapana ripustaa kodin seinälle. Perinteisintä on ollut ripustaa se suupuoli ylöspäin, jotta onni ei valuisi hukkaan. Hevosenkenkä kuuluu nykyaikaisiin, melko laajalle levinneisiin taikakaluihin ja onnenmerkkeihin yhdessä neliapilan, jäniksenkäpälän ja vastaavien kanssa. Yleensä hevosenkengän onnea tuovaan vaikutukseen ei ehkä suoranaisesti uskota, mutta sen aikaansaamaan onneen liittyvä uskomusperinne tunnetaan myös Suomessa. Myös suomalaiset uudenvuodentinat valetaan yleensä hevosenkengän muotoisista tinankappaleista.
Cherbourgin taistelu
Cherbourgin taistelu oli toisessa maailmansodassa Ranskan valtauksen viimeisiä taisteluita. Dunkerquen valtauksen jälkeen Adolf Hitler määräsi Erwin Rommelin komentaman 7. panssaridivisioonan valtaamaan Cherbourgin kaupungin. Kaupunkia puolusti tuolloin 2 500 huonosti varustettua ranskalaissotilasta, jotka koostuivat osittain 208. rykmentin 6. pataljoonan senegalilaissotilaista, joilla oli hieman brittien tykistöä käytössään. 12. kesäkuuta 1940 saksalaiset valtasivat Saint-Valery-en-Cauxin. 17. kesäkuuta Saksan panssarit aloittivat etenemisen, jonka aikana Villedieu les Poéles, Coutances ja Lessay vallattiin. 18. kesäkuuta saksalaiset valtasivat Cherbourgin ilman suurta vastarintaa vangiten kaupungin puolustajat. 50 000 brittisotilasta, jotka oli evakuoitu Dunkerquesta nousivat maihin Cherbourgissa, mutta vetäytyivät välittömästi takaisin välttääkseen vangitsemisen. Saksalaiset miehittivät Cherbourgia vuoteen 1944 saakka, jolloin liittoutuneet valtasivat kaupungin takaisin Normandian maihinnousun aikana.
Keski-Suomen Työ
SKDL:n viralliseksi piirilehdeksi perustettu Keski-Suomen Työ ilmoittautui alaotsikossaan maakunnan demokraattisen väestön äänenkannattajaksi. Linjaltaan se oli jyrkkä puoluelehti, joka suuntasi sanomansa oman aatteen kannattajille. Neutraalin tiedonvälityksen sijasta sen perustehtävänä oli toimia poliittisena taisteluaseena, järjestötoiminnan organisaattorina ja ideologisena suunnannäyttäjänä. Porvariston ohella lehti vastusti varsinkin sosiaalidemokraatteja. Keski-Suomen Työ suhtautui kritiikittömän ihannoivasti Neuvostoliittoon ja Itä-Euroopan kansandemokratioihin ja joutui niin hämmennyksiin vuoden 1956 Unkarin kansannoususta, ettei maininnut siitä ensimmäisen viikon aikana mitään. 1950-luvulla lehden ulkoasu ja sisältö kevenivät, mutta puoluepoliittiset näkemykset säilyivät entisellään.
Niskavuoren Heta (vuoden 1952 elokuva)
Niskavuoren Hetaa on sanottu Laineen kypsimpiin kuuluvaksi ohjaustyöksi. Elokuva sai vuonna 1953 Jussi-palkinnot sarjoissa paras ohjaus (Laine), paras naispääosa (Rauni Luoma) ja paras miespääosa (Kaarlo Halttunen).
Juoni
Hetan lyödessä tahtia tunnelmaan Muumäen rappiotila kohoaa Niskavuortakin mahtavammaksi. Uusi päätalo rakennetaan kesällä 1914 ja siitä tulee muutaman metrin Niskavuorta pidempi. Muumäen nousun mahtitilaksi Heta lukee omaksi ansiokseen. Hän tulkitsee myös, että Akustin pitäjäläisten keskuudessa nauttima arvostus johtuu siitä, että tämä on nainut Niskavuoren tyttären. Akusti nousee muun muassa pankin johtokuntaan ja ennen kuolemaansa ehtii saada vielä kunnallisneuvoksen arvonimen.
Teemat
Vihtori Laurila jakoi Suomen kirjallisuuden vuosikirjassa 1947 Wuolijoen näytelmien naishahmot kolmeen päätyyppiin: 1) viisas, vanha nainen, 2) älykäs, itsenäinen, sosiaalinen nainen, 3) kanamainen rouva. Risto Hannula kirjoitti Suomen kansallisfilmografiassa 4: ”Hetan kohdalla moinen luokittelu ainakin menettäisi teränsä.” Heta on nähty monessa mielessä Loviisan vastakohtana. Esimerkiksi äitinsä perinnönjaossa Heta keskittyy pyyhkeisiin ja lakanoihin, kun taas Loviisa puhuu ”anoppinsa henkisestä perinnöstä”, sellaisesta ”mitä te ette kukaan halua ettekä kykene ottamaan minulta pois”.
Tuotanto
Niskavuoren Hetan näytelmäversion kantaesitys oli Tampereen Työväen Teatterissa 16. marraskuuta 1950 ohjaajana Eino Salmelainen. Näyttämöllä Hetaa tulkitsi Bertta Tammelin, Akustia Toivo Mäkelä, Siipirikkoa Irma Seikkula ja Santeria Ossi Kostia.
Vähä Hallinlammi
Vähä Hallinlammi on järvi Koskenpään kylän pohjoispuolella Jämsän pohjoisosassa. Sen pinta-ala on 1,3 hehtaaria. Etäisyys Jämsän keskustasta on 31 kilometriä pohjoiseen.
Pandora (laulaja)
Yksityiselämä
Pandora on ollut kihloissa suomalaisen entisen jääkiekkoilija Mikko Peltosen kanssa vuodesta 2014 lähtien. He tapasivat vuonna 2013. Heillä on yhteinen asunto Vantaalla, ja Pandoralla on myös asunto Ruotsissa, jossa hän asuu poikansa kanssa.
Bolševikit
Virallisesti bolševikit erosivat sosiaalidemokraateista ja muodostivat oman puolueensa helmikuun vallankumouksen jälkeen toukokuussa 1917. Lenin vaati, että oli heitettävä pois "likapyykki" ja lakattava kutsumasta itseään sosialidemokraateiksi, mitä nimitystä käyttivät myös II Internationaalin puolueet ja menševikit, jotka pettureina olivat tahrineet ja häväisseet tämän nimen. Marxin ja Engelsin "Kommunistien liiton" esimerkin pohjalta bolševikkien tuli kutsua itseään kommunisteiksi. Marraskuun 1917 lokakuun vallankumouksen jälkeen bolševikit muuttivat maaliskuussa 1918 puolueen nimen muotoon Venäjän kommunistinen puolue (bolševikit), jolloin myös puolueen jäseniä alettiin kutsua kommunisteiksi.
Singaporenkaviokuonoyökkö
Elintavat
Singaporenkaviokuonoyökön elintavat tunnetaan huonosti. Se käyttää ultraääniä hyönteisten ja itsensä paikannukseen. Ultraäänten taajuus on 65–67 kHz. Lepakoiden on havaittu imettävän poikasiaan elokuun alusta toukokuun lopulle.
Joerg Stadler
Muita elokuvia, joissa hän on näytellyt ovat muun muassa Ikuisesti sinun, Hotel Splendide, Spy Game, Revolver, Nuori Hannibal ja Harry Potter ja puoliverinen prinssi.
Pyhäjärvi Vpl
Luonto ja pinnanmuodot
Laajat hiekkakankaat ja harjualueet kasvoivat mäntymetsää. Lehtomaista metsää kasvoi Pyhäjärven pohjoisrannalla ja Kiimajärven ranta-alueilla, joilla alueilla mm. jalavaa esiintyi luonnonvaraisesti.
Elinkeinot
Pyhäjärvi oli vakavarainen maatalouspitäjä. Maanviljelys ja karjanhoito kehittyivät voimakkaasti 1800-luvun loppupuolelta lähtien aina toiseen maailmansotaan asti. Maatalouden innovaatioita oli levittämässä pitäjään omalta osaltaan Konnitsan kylässä vuosina 1907–1923 toiminut maamieskoulu. Merkittäviä pellonraivaushankkeita oli mm. vuosina 1924–1933 toteutettu Kiimajärven lasku ja Konnitsanjoen perkaus. Perkaustyön ansiosta peltoala lisääntyi pääasiassa Konnitsanjoen rantamailla kaikkiaan 293 hehtaarilla, josta 218 hehtaaria saatiin raivattavaksi Konnitsan kylään, 78 hehtaaria Räisälän Tiurin kylään. Muita merkittäviä raivaushankkeita suoritettiin mm. Rahkajärven ja Kahvenitsan kylissä. Vpl. Pyhäjärven peltopinta-ala kasvoi voimakkaasti aina toiseen maailmansotaan asti. Vuonna 1920 Pyhäjärven peltopinta-ala oli 4 289,36 hehtaaria, jonka lisäksi heinää tuottavia luonnonniittyjä oli yht. 2 351,82 ha. Vuonna 1929 suoritetun maanmittauksen mukaisesti pitäjässä oli peltoa yhteensä 5 766,53 hehtaaria. Vuonna 1937 peltoa ilmoitettiin olevan viljelyksessä noin 7 793 hehtaaria, ja vuonna 1943 veroilmoitusten mukaan pitäjässä viljeltiin 8 587,71 hehtaaria peltoa. Vuoden 1933 Rajaseututoimikunnan tilastoissa Pyhäjärvi esiintyy viljaa myyvänä pitäjänä.
Maatalouden tärkeimpiä sivuelinkeinoja oli kalastus, jota harjoitettiin paitsi Laatokan rantakylissä, mm. Sortanlahdessa ja Rantakylässä, myös Pyhäjärven rantakylissä. Erityisesti talvinuottaus oli näillä järvillä tuottoisaa, ja suuri osa saaliista myytiin. Myös pienemmät järvet olivat kalaisia. Kalastuksen tuotto vuonna 1920 oli seuraava: lohia 6 000 kg, siikoja 8 000 kg, muikkuja ja kuoreita 5 500 kg ja muita kaloja 5 000 kg. Sortanlahden kylä Laatokan rannalla oli kunnan kirkonkylän, Pyhäkylän jälkeen tärkein kauppapaikka. Koska majakkakylä Sortanlahti oli Laatokan parhaita luonnonsatamia, suunniteltiin 1800–1900-lukujen vaihteessa jopa kylän muuttamista kauppalaksi. Muita suuria, paikallisesti merkittäviä kyliä olivat Konnitsa, Noitermaa ja Salitsanranta. Paikallista merkitystä maatalouden sivuelinkeinona oli mm. puutarhaviljelyksellä.
Kylät
Lukuvuonna 1937–1938 kunta oli jaettu 15 koulupiiriin.
Fendt
Fendtin traktoritehdas ja päämaja sijaitsee Marktoberdorfissa Baijerissa, aivan eteläisessä Saksassa. Lisäksi yhtiöllä on mm. ohjaamotehdas Asbach-Bäumenheimissä sekä nurmityökoneita valmistavat tehtaat Hohenmölsenissä ja Feuchtissa. Fendtin puimurit valmistetaan AGCO:n tehtaalla Italian Breganzessa. AGCO Suomi otti traktoreiden lisäksi valikoimiinsa myös Fendtin leikkuupuimurit, paalaimet ja noukinvaunut marraskuussa 2018.
Vääskylän rautatieasema
Historiaa
Asema on otettu käyttöön vuonna 1926, kun radan viimeinen osuus Lomonosovista Kattilan kautta Veimariin valmistui. Vuonna 1974 alkoi Vääskylän ja Pietarin välillä sähköjunaliikenne. Vääskylä on nykyäänkin radan sähköistetyn osuuden pääteasema. Asemalla on kolme raidetta, joista kahdella on matkustajalaituri.
Tärkkelysperuna
EU-maille on jaettu tärkkelysperunan osalta markkinointivuoden 2006–2007 loppuun saakka enimmäiskiintiöt tärkkelysperunantuotantoa varten:
Italian Grand Prix 1952
Italian Grand Prix 1952 oli Formula 1 -sarjan osakilpailu, joka ajettiin 7. syyskuuta 1952 Monzan radalla. Kilpailun oli kauden viimeinen, ja sen voitti Alberto Ascari, jolle voitto oli kauden kuudes. Ascari voitti kauden 1952 mestaruuden.
Procreating an Apocalypse
Procreating an Apocalypse on yhdysvaltalaisen death metal -yhtyeen Inherit Diseasen esikoisalbumi. Se julkaistiin vuonna 2006 levymerkillä Unique Leader Records.
Reine Rimón
Rimón tutustui jazziin jo lapsuudessaan, sillä hänen isänsä oli työskennellyt tarjoilijana New Yorkissa ja ostanut sieltä 1930-luvun jazzlevyjä. Laulutaitoinen Rimón aloitti esiintymiset koulutansseista, mutta eteni pian solistiksi ravintoloihin. Iskelmistä hän ei ollut kiinnostunut, vaan lauloi mielellään 1940-luvun jazzstandardeja. Vuosina 1959–1963 Rimón toimi solistina Mauno Maunolan ja Leo Kähkösen yhtyeissä ja hän oli jazzahtavaa musiikkia soittavan Erik Lindströmin yhtyeen solistina 1963–1965. Näinä aikoina hän käytti taiteilijanimeä Nina Rives. Tämän jälkeen Rimón pääsi lentoemännäksi ja vähensi laulamista, mutta ei kuitenkaan kokonaan.
Lapsen seksuaalinen hyväksikäyttö
Seuraukset uhrille
Lapsuudessa koettu seksuaalinen hyväksikäyttö vaikuttaa vielä silloinkin, kun uhrista itsestään tulee äiti, ja voi haitata äidin ja lapsen välistä kiintymyssuhdetta, imetystä sekä unen laatua.
Järjestötoimintaa uhreille ja tekijöille
Suomessa toimii seksuliaalisesti hyväksikäytettyjen etu- ja tukijärjestö Suomen Delfins, joka on perustettu vuonna 1997.
Mykiö
thumb|Kuvassa oikealla linssi tarkentunut lähietäisyydelle ja vasemmalla kauemmaksi. Punaiset kohdat esittävät ripustinsäikeitä. Mykiö on silmän värikalvon ja lasiaisen etupinnan välissä sijaitseva kaksoiskupera linssi. Sen tehtävänä on taittaa silmään tuleva valo ja kohdistaa se silmän perälle keskikuoppaan tarkan kuvan saamiseksi. Toisin sanoen näkemisen säätö eri etäisyyksille. Mykiö ei kuitenkaan yksin taita valoa, vaan sarveiskalvo taittaa suurimman osan silmään tulevasta valosta, mutta mykiö kohdistaa valon.
Mykiö on joustava ja sädekehän lihakset pystyvät säätämään sen polttoväliä. Kun sädekehän lihakset supistuvat ripustinsäikeet löystyvät ja mykiö tulee paksummaksi. Näin linssi tarkentaa lähietäisyydelle. Ikääntymisen myötä mykiön joustavuus kärsii ja tarkennus ei onnistu enää niin hyvin, tätä kutsutaan ikänäöksi.
Mykiö koostuu ohuista päällekkäisistä kerroksista. Mykiö on melko kuiva, sen vesipitoisuus on alhainen ja iän myötä vesipitoisuus pienenee entisestään. Iän myötä myös mykiön sisältämän kalsiumin määrä kasvaa ja sen valkuaisainerakenne muuttuu, mikä vähentää linssin kimmoisuutta. Aikuisen ihmisen mykiö on noin 5 mm paksu ja 9 mm läpimitaltaan.
Euroopan unionin yhteinen maatalouspolitiikka
pienoiskuva|250px|Viljelysmaan jakautuminen EU-maittain Euroopan unionin yhteinen maatalouspolitiikka (lyh. YMP tai CAP, ) on Euroopan unionin maataloustukijärjestelmä. CAP:n vuosittainen budjetti on noin 50 miljardia euroa, mikä on lähes puolet Euroopan unionin budjetista.
Historia
1980-luvulle tullessa Länsi-Euroopassa lähes kaikilla maatalouden aloilla pysyvää ylituotantoa, josta osa vietiin vientitukien avulla ulkopuolelle, osa varastoitiin tai tuhottiin EU:ssa. Ylituotanto tuli maksamaan paljon ja sen katsottiin rasittavan ympäristöä ja olevan epäreilu kehittyville maille. Muutosta alettiin hakea Rion ympäristökokouksen (UNCED, Rio de Janeiro, 3–14.6.1992) jälkeen.
Kari Takko
Pelaajauran jälkeen
Takon poika, Karri oli myös jääkiekkoilija.
Helsingin maapäivät
Helsingin maapäivät oli tammikuussa 1616 Helsingissä järjestetty Suomen säätyjen kokous. Ruotsin kuningas Kustaa II Aadolf oli kutsunut Suomen säätyjen edustajat koolle Helsinkiin 13. tammikuuta 1616, ja hän itse avasi maapäivät, jotka oli kutsuttu koolle neuvottelemaan Suomen alueen varustelutoimenpiteistä.
Neitsyen superjoukko
thumb|350px|Neitsyen superjoukko 3D-mallina Neitsyen superjoukko (tunnetaan myös nimellä Paikallinen superjoukko) on useasta galaksijoukosta koostuva epäsäännöllinen superjoukko, johon kuuluvat mm. Maffein ryhmä ja Paikallinen ryhmä (johon kuuluu mm. kotigalaksimme Linnunrata). Neitsyen superjoukkoon kuuluu ainakin 100 galaksijoukkoa, ja sen halkaisija on ainakin 110 miljoonaa valovuotta. Neitsyen superjoukko on yksi havaittavan maailmankaikkeuden miljoonista superjoukoista. Superjoukko on myös osa vielä suurempaa kokonaisuutta, Kalojen–Valaskalan superjoukkoryhmää.
Janne Törmänen
Törmänen pelaa Futsal-liigaa Liikunnan Riemussa.
Markus Kronholm
Markus Kronholm (s. 2. huhtikuuta 1991 Pietarsaari) on suomalainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan keskikenttäpelaaja.
James Hunt
Hunt ystävystyi Niki Laudan ja Ronnie Petersonin kanssa. Hän jopa asui Laudan kanssa yhdessä Lontoossa, kun molempien urat olivat alkuvaiheessa. Hunt asui myöhemmin Jody Scheckterin naapurina. Hunt löysi Gilles Villeneuven ja toimi tämän tukena ja neuvonantajana. Villeneuven ja Petersonin kuolemaan johtaneet onnettomuudet järkyttivät kovasti Huntia, joka oli ensimmäisenä auttamassa Petersonia pois palavasta autosta. Peterson kuitenkin kuoli myöhemmin sairaalassa.
Korpiklaani
Diskografia
Studioalbumit
Pohjois-Karjalan Kokoomus
Pohjois-Karjalan Kokoomus oli yksi Kokoomuksen piirijärjestöistä. Vuonna 2013 piiri yhdistyi Pohjois-Savon kokoomuksen kanssa Savo-Karjalan kokoomukseksi.
Kaama-antilooppi
Kaama-antilooppi on värikkäin lehmäantilooppi, ja sen mustat merkit erottuvat sen valkoisesta vatsasta ja takaa. Kaama-antiloopilla on muita alalajeja pidemmät kasvot, ja sillä on monimutkaiset kaarevat sarvet, jotka yhdistyvät tyvestä. Uroksen keskimäärinen paino on noin 150 kg ja naaraan 120 kg. Lajin keskimääräinen hartiakorkeus on 135 cm, ja sarvet ovat 60 cm pitkät. Kaama-antiloopin elinajanodote on noin 19 vuotta.
Planescape: Torment
Myyntimenestys ja palkinnot
Myyntimääräksi arvioitiin 73 000 –400 000 kappaletta, mitä voi pitää heikkona menestyksenä.
Muovijäte
Muovijätettä syntyy runsaasti hajautetusti kuluttajakäytössä, koska muovia käytetään paljon pakkauksissa ja myös itse tuotteissa. Pakkauksista tulee välittömästi jätettä, minkä lisäksi monet muoviset tuotteet ovat lyhytikäisiä.
Piidioksidi
Kidemuodot
Kemiallisesti yksinkertainen piidioksidi esiintyy useana polymorfina, joilla on sama kemiallinen koostumus, mutta erilainen kiderakenne ja erilaiset fysikaaliset ominaisuudet. Polymorfit on esitelty seuraavassa taulukossa.
Gol
pienoiskuva|250px
The Observer
Historia
Omistajuus siirtyi toiselle varakreivi Astorille, Waldorf Astorille, joka vuorostaan antoi sen 1948 pojilleen, joista David Astor (1912–2001) toimi päätoimittajana 27 vuotta. David Astor muutti lehden säätiön omistamaksi sanomalehdeksi, joka työllisti muun muassa George Orwellin. Astorin päätoimittajakaudella The Observeristä tuli ensimmäinen valtakunnallinen sanomalehti, joka vastusti hallituksen hyökkäystä Suezille 1956. Lehti menetti tämän takia monia lukijoita. Astorit myivät heikentyneen lehden vuonna 1977 yhdysvaltalaiselle öljy-yhtiölle Atlantic Richfieldille (nykyään ARCO), joka kauppasi sen vuorostaan Lonrho plc:lle 1981. Kesäkuusta 1993 lähtien lehti on kuulunut Guardian Media Groupiin.
The Observerin toimittaja Farzad Bazoft teloitettiin Irakissa hirttämällä 1990 vakoilusta syytettynä. Bazoftin pidättäneen ja häntä kuulustelleen entisen Irakin tiedustelupalvelun everstin Kadem Askarin mukaan syytös vakoilusta oli aiheeton.
Liitteet
The Observerin sisältöä liitetään The Guardian Weeklyyn kansainvälistä lukijakuntaa varten, ja niiden sekä Guardianin artikkeleita yhdistetään Guardian Monthlyyn. The Observer kytkeytyy myös henkilökohtaisiin raha-asioihin ja sijoittamiseen keskittyneeseen Money Observeriin, jota ryhdyttiin alun perin julkaisemaan The Observerin liitteenä. Money Observeristä tuli itsenäinen julkaisu 1979.
Remorat
Anatomia
Remorat ovat pituudeltaan noin 17–100 cm pitkiä ja suurin laji on isoremora ja pienikokoisin on valkoremora. Ruumiinmuodoltaan ne ovat hoikkia ja pitkulaisia kaloja, joiden tunnusmerkillisin piirre on etumaisesta selkäevästä kehittynyt imulevy. Selkäevä sijaitsee ruumiin takaosassa ja on muodoltaan kolmiomainen, peräevä on pitkä ja pyrstöevä suora. Remoralajien leuat ovat leveät ja alaleuka työntyy yläleukaa pidemmälle. Lajeilta puuttuu uimarakko. Väriltään remorat ovat tyypillisesti ruskehtavan harmaita ja ruumiissa voi olla myös vaaleampia tai tummempia vaakaraitoja.
Levinneisyys ja elintavat
Remorat kiinnittyvät haihin ja muihin isäntäeläimiinsä lähinnä siksi, että se on helppo tapa liikkua vedessä. Ne voivat napata isäntäeläimensä saaliin tai syödä sen saaliintähteitä, mutta ne pyydystävät myös itse kaloja sekä syövät loisia isäntänsä iholta. Valkoremorat elävät paholaisrauskujen kidus- ja suuonteloissa. Remoralajien kutuaika ajoittuu kesälle ja syksyn alulle.
Visceral Transcendence
Visceral Transcendence on Inherit Diseasen toinen studioalbumi, joka julkaistiin 20. heinäkuuta 2010.
HC Pardubice
thumb|Pardubicen kotihalli. HC Pardubice (ent. Tesla Pardubice) on tšekkiläinen jääkiekkojoukkue Pardubicen kaupungista. Seura on perustettu vuonna 1926. Joukkue pelaa Tšekin jääkiekon pääsarjatasolla Extraligassa.
Tšekin erottua Slovakiasta joukkue on päässyt maan pääsarjan loppuotteluihin kolmesti. Se hävisi vuosina 1994 ja 2003, mutta kauden 2004–2005 päätteeksi se juhli Tšekin mestaruutta ja pääsi sitä kautta myös Euroopan kentille. Euroopan seurajoukkueiden mestaruusturnauksessa Super Sixissä se jäi kuitenkin alkulohkonsa toiseksi eikä päässyt loppuotteluun.
Sadriddin Aini
Ainia pidetään Tadžikistanin ensimmäisenä huomattavana neuvostokirjailijana. Hänen vuosina 1918–1919 laatimansa vallankumousrunot sisältyvät tekijän ensimmäiseen runokokoelmaan Ahtari inkilob (”Vallankumouksen kipinöitä”, 1923). Vuosina 1919–1921 Aini toimitti tadžikinkielistä aikakauslehteä Šu’lai inkilob (”Vallankumouksen liekki”). Kirjailijan ensimmäinen huomattava proosateos, pienoisromaani ”Buharan pyövelit” (1922) kuvaa purevan satiirisesti Buharan vanhaa feodaalihallintoa.
A. I. Virtanen -palkinto
A. I. Virtanen -palkinto myönnetään joka toinen vuosi suomalaisen kemistin Artturi Ilmari Virtasen elämäntyön muistamiseksi tunnustuksena kansainvälisesti korkeatasoisesta tutkimustyöstä.
Outi Siimes
Outi Inkeri Siimes (s. 19. kesäkuuta 1971 Lahti) oli suomalainen Kokoomuksen kansanedustaja vaalikaudella 1995–1999, alkaen 31. toukokuuta 1996. Hän tuli eduskuntaan varasijalta edesmenneen Väinö Saarion tilalle Hämeen läänin eteläisestä vaalipiiristä.
Regensburgin piirikunta
Väkiluvun kehitys
Lähde:
Slandön
Slandön on Mälarenin saari Ruotsissa Södertäljen kunnassa, joka sijaitsee Tukholman läänissä.
Alastair Reynolds
Alastair Reynolds (s. 13. maaliskuuta 1966 Barry, Etelä-Wales) on walesilainen tieteiskirjailija. Hän on erikoistunut kovaan tieteiskirjallisuuteen ja avaruusoopperaan.
Luettelo Tintti-sarjakuvien sivuhahmoista
Alcazar
Alcazar nähdään uudelleen Seitsemässä kristallipallossa, missä kenraali Tapioca on syössyt Alcazarin vallasta. Tapiocan vallankaappauksen jälkeen Alcazar on lähtenyt San Theodorosista maanpakoon, ja hän esiintyy varietee-näytöksissä ympäri Eurooppaa kiertelevänä veitsenheittäjänä nimeltä ”Ramon Zarate”. Tarinan alussa kapteeni Haddockin kanssa oopperatalolle saapunut Tintti tunnistaa Alcazarin ja tapaa hänet rakennuksen pukuhuoneessa. Tintti ja Alcazar suhtautuvat toisiinsa ystävällisesti, vaikka edellisessä tarinassa Alcazar oli antanut Tintille kuolemantuomion. Tintti esittelee Haddockin Alcazarille, ja Alcazar kertoo heille San Theodorosin tapahtumista.
Kun Alcazarin miehet on parannettu, Tintti, Haddock sekä Alcazar miehineen naamioituvat Séraphin Lampionin Hurtit harlekiinit -esiintyjiksi ja matkustavat Lampionin turistiryhmän linja-autolla San Theodorosin pääkaupunki Las Dopicosiin, jolla kenraali Tapioca on antanut itsensä mukaan uuden nimen ”Tapiocapolis”. Kun kaupunkilaiset viettävät jokavuotisia karnevaaleja, Alcazarin valepukuiset Picarot nukuttavat Tapiocan presidentinlinnan vartijat kloroformilla ja ottavat kenraali Tapiocan vangiksi. Alcazar pakottaa Tapiocan ”luovuttamaan valtansa” Alcazarille, minkä jälkeen eversti Alvarez ja vartijat vaativat, että Alcazarin on noudatettava ”vanhaa kansanperinnettä” ampumalla Tapioca. Alcazar kuitenkin vastahakoisesti joutuu pitämään lupauksensa verettömästä vallankaappauksesta Tintille, joten hän päättää lähettää Tapiocan maanpakoon.
J. W. Müller
Müller esiintyy viimeisen kerran Seikkailussa Punaisella merellä, missä hän on liittynyt emiiri Ben Kalish Ezabin pitkäaikaisen kilpailijan, šeikki Bab El Ehrin, sotajoukkoihin ja esiintyy salanimellä ”Mull Pašša”. Kun emiiri uhkaa paljastavansa ”markiisi di Gorgonzolan” eli Roberto Rastapopoulosin harjoittaman orjakaupan, ”di Gorgonzola” alkoi tukea Bab El Ehriä ja toimitti šeikkille Müllerin kautta de Havilland D.H.98 Mosquito -lentokoneita, jotka taasen oli ostettu Dawsonilta. Müllerin esiintyminen Seikkailussa Punaisella merellä on lähinnä cameo-suoritus: kun Tintti ja kapteeni Haddock yrittävät paeta Khemedin pääkaupunki Wadesdahista, Müller lähettää Mosquito-koneita ja panssariautoja heidän peräänsä. Müllerin adjutantti, eversti Ahmed, kuitenkin ymmärtää Müllerin antamat määräykset väärin, minkä seurauksena panssariautot joutuvat vahingossa Mosquitojen tuhoamiksi. Tarinan lopussa Ben Kalish Ezab on taas Khemedin laillinen hallitsija, mutta Müllerin lopullinen kohtalo jätetään epäselväksi.
Bobby Smiles
Bobby Smiles on albumissa Tintti Amerikassa esiintyvä yhdysvaltalainen gangsteri ja Al Caponen rikollisjärjestön kanssa kilpailevan rikollisjoukkion johtaja. Kun Tintti on tarinan alussa kohdannut Caponen, Smiles ottaa Tintin vastaanotolleen ja pyytää lehtimiestä työskentelemään Smilesin rikollisjärjestölle gangsterina. Tintti kuitenkin kieltäytyy, joten Smiles pudottaa hänet ansaluukun läpi kammioon, joka täyttyy myrkkykaasulla. Kaasun vaikutuksesta Tintti tukehtuu ja Smilesin miehet paiskaavat hänet Michiganjärveen. Pian Smilesille kuitenkin paljastuu, että kammio täytettiin erehdyksessä myrkkykaasun sijasta nukutuskaasulla, ja hän lähettää gangsterinsa järven rannalle tappamaan Tintin. Tintti kuitenkin onnistuu poliisien kanssa pidättämään gangsterit, jolloin Smiles päättää salamurhata Tintin. Smilesin värväämä salamurhaaja ampuu Tintin, mutta Smilesin tietämättä salamurhaaja ampuikin Tintin näköisen nukkehahmon.
90- luvun animaatiosarjassa Smiles esiintyykin Al Caponen kätyrinä johtaen Al Caponen Ystävät -nimistä seuraa.
Key Ensemble
Kuoron aiempia taitteellisia johtajia ovat olleet Ulf Långbacka (2005-2008) ja Teemu Honkanen (2009-2021).
Menestystä koti- ja ulkomailla
Lokakuussa 2013 Key Ensemble voitti Luxemburgissa arvostetun kansainvälisen Let the Peoples Sing -kuorokilpailun, jonka järjestää Euroopan yleisradiounioni EBU. CARA-palkinnon Key Ensemble voitti jo toistamiseen, kun sen toinen levy Ave Maria – Aurora Borealis valittiin vuoden klassiseksi albumiksi Contemporary A Cappella Recording Award 2014-äänitekilpailussa.
Juornaankylä
Kylässä on oma Juornaankylän koulu, jonka piirissä toimii vanhempainyhdistys, metsästysseura ja Valkjärvi-yhdistys. Juornaankylän nuorisoseuralla on 1911 rakennettu ja peruskorjattu Juornaankylän nuorisoseurantalo, jossa on kaikenlaista toimintaa ja jonka pihalla järjestetään elokuisin elomarkkinat, joilla myydään leivoksia, kudonnaisia ja muuta tavaraa.
The Monkees
Siinä missä televisiosarja oli saanut inspiraationsa The Beatlesin Yeah, yeah, tässä me tulemme -elokuvasta ja laajemmin 1960-luvulla British Invasion -ilmiönä tunnetusta brittiyhtyeiden menestyksellisestä rantautumisesta Yhdysvaltain musiikkimarkkinoille, oli sarja vastavuoroisesti suosiossa eturivin brittimuusikoiden keskuudessa: muun muassa John Lennonin on kerrottu olleen The Monkees -fani ja verranneen sarjaa Marx-veljesten huumoriin. The Wholla oli hetken aikaa jopa suunnitteilla vastaavanlaisen televisiosarjan tekeminen.
J. L. Mackie
thumb|J. L. Mackie John Leslie Mackie (1917–1981) oli australialainen filosofi, joka tunnetaan parhaiten metaeetikkona, ennen kaikkea moraalisen skeptisismin puolustajana. Hän on toiminut myös uskonnonfilosofian ja metafysiikan aloilla.
Oskari Lehtonen
Oskari Lehtonen (29. toukokuuta 1889 Hollola – 23. heinäkuuta 1964 Lahti) oli suomalainen kansanedustaja, joka tuli eduskuntaan Hämeen läänin eteläisestä vaalipiiristä 1927, pudottuaan 1929 nousi Evert Nukarin tilalle 11. helmikuuta 1930 ja valittiin uudelleen vielä vuosiksi 1930–1933, 1936–1945, 1948–1954 sekä 1958–1962. Puoluekannaltaan hän oli kokoomuslainen. Presidentin valitsijamiehenä Lehtonen oli vuosien 1931, 1937, 1940, 1943, 1950, 1956 ja 1962 presidentinvaaleissa.
Kemal Atatürk
Nuoruus
Mustafa Kemal jatkoi uraansa sotilaana ja lähetettiin Libyan maakuntaan puolustamaan sitä Italian hyökkäystä vastaan. Toisen Balkanin sodan aikana Kemal oli saarrettuna Libyassa eikä voinut osallistua sotaan. Kun Turkki oli häviämässä sodan, nuorturkkilainen puolue otti vallan hallitukselta ja asetti sisäministeriksi eli suurvisiiriksi Talat paššan (Mehmed Talat), sotaministeriksi Enver paššan (Ismael Enver) ja laivastoministeriksi Cemal paššan (Ahmed Cemal). Hallinto oli eräänlainen triumviraatti, jota ohjasi puolueen keskuskomitea.
Ensimmäinen maailmansota
Osmanien valtakunta liittyi Saksan rinnalle ensimmäisessä maailmansodassa, ja Kemal määrättiin Rodostoon (kreikkalainen nimi – turk. Tekirdağ) Marmaranmerellä. Hänen vastuualueenaan oli myös Gallipoli, ja hän oli siten komentajana torjumassa brittien, ranskalaisten ja ANZAC-joukkojen maihinnousua Gallipoliin huhtikuussa 1915. Häntä pidettiin erinomaisena komentajana, vaikka turkkilaisten tappiot olivat suuret ihmisaaltohyökkäyksissä maihinnousuja vastaan. Tästä huolimatta hänestä tuli ensimmäinen osmanien komentaja, joka oli voittanut länsimaisen armeijan hyökkäyksen sukupolveen, ja hänestä tuli kansallissankari ja hän sai paššan arvonimen.
Uudistukset
Hän myös kielsi perinteisen turkkilaisen fetsi-lakin feodalistisena ja piti eurooppalaistyylisiä vaatteita ja odotti muiden turkkilaisten tekevän samoin. Naisilta kiellettiin huivin pito, ja heitä rohkaistiin työelämään. Vuonna 1928 hallitus päätti korvata arabialaisen aakkoston latinalaisella. Se oli ehkä suurin ja vaikein uudistus, sillä kaikkien 6–40-vuotiaiden tuli mennä kouluun oppimaan uusi kirjoitusjärjestelmä. Turkin kieli puhdistettiin arabialaisista ja persialaisista lainasanoista ja ne korvattiin uusilla, omakielisten turkkilaisten sanojen johdannaisilla tai turkinsukuisista kielistä omaksutuilla. Länsimainen kalenteri korvasi islamilaisen kalenterin.
Viktor Edvard Tallgrén
Tallgrénin vanhemmat olivat lukionlehtori Wilhelm Ferdinand Tallgrén ja Emma Eufrosyne Östlin. Hän pääsi ylioppilaaksi Turun ruotsalaisesta lyseosta 1876 ja suoritti oikeustutkinnon Helsingin yliopistossa 1881. Tallgrén sai varatuomarin arvon 1884.
Espoon Palloseura (jääkiekko)
EPS oli yksi kolmesta Espoo Bluesin kasvattajaseurasta. EPS:n edustusjoukkue on pelannut kaksi kautta kolmanneksi korkeimmalla sarjatasolla eli Suomi-sarjassa, mutta nykyään seuralla ei enää ole edustusjoukkuetta. EPS saavutti Suomi-sarjan hopeaa kaudella 2000–2001. Kauden 2000–2001 päätteeksi EPS:n Suomi-sarjan lisenssi siirtyi Kirkkonummen Salamoille.
Bulgaria Eurovision laulukilpailussa
Kaksi semifinaalia
Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.
Werner Strömmer
Strömmer oli Uudenkaarlepyyn pormestarina 1884–1900.
Getúlio Vargas
Elämäkerta
Vargas vetäytyi perheensä maatilalle ja tuli helposti valituksi senaattiin. Hän kyllästyi pian vihamieliseen kongressiin ja päätti jälleen pyrkiä presidentiksi. Hän voitti Brasilian ensimmäiset nykyaikaiset presidentinvaalit maanvyöryvoitolla ja aloitti uuden kautensa 1951. Maa oli talouskriisissä ja Vargas laati laajan suunnitelman talouden kohentamiseksi. Hän korosti valtion suunnitelmataloutta ja riippuvuutta ulkomaisesta pääomasta. Hän perusti Petrobrásin, valtion öljy-yhtiön. Maa oli kehittynyt liian monimutkaiseksi, jotta sitä olisi voinut hallita perinteiseen tyyliin ja armeija alkoi vaatia hänen eroaan. Vargas ampui itsensä palatsissaan, kun armeija valmistautui vallankaappaukseen. Työväelle ja alemmalle keskiluokalle hänestä tuli marttyyri.
Suomalainen kätilö Lyyli Jouskari toimi vuosina 1932–1940 Vargasin palatsissa tämän puolison seuraneitinä ja sairaanhoitajana. Hän kirjoitti kokemuksistaan kirjan Heräävän jättiläisen maassa (WSOY 1958).
Rabbe Stråhle
Rabbe Konstantin Stråhle (24. huhtikuuta 1856 Iitti – 6. kesäkuuta 1895 Porvoo) oli suomalainen juristi ja Porvoon pormestari.
Rabbe Stråhle oli naimisissa vuodesta 1893 Pietarista kotoisin olleen Mary Julia Baden kanssa.
Kartanonmäki (Myrskylä)
Kartanonmäki on entisen Myrskylän kartanon lähialueeseen, koko Pohjois-Myrskylän käsittävään Myrskylänkylään kuuluva kulmakunta.
Sinn Féin
Politiikka
Vuoden 2018 kansanäänestyksen alla Sinn Féin kampanjoi abortin laillistamisen puolesta. Puolue oli aiemmin vastustanut aborttia ja ehdottanut sen sijaan yksinhuoltajien tukemista.
Tatjana Nikolajevna Romanova
Tatjana Nikolajevna Romanova (ven. Татяна николаевна Романова) (10. kesäkuuta 1897 – 17. heinäkuuta 1918) oli Venäjän suuriruhtinatar Aleksandran ja Venäjän viimeisen tsaarin Nikolai II:n toinen tytär ja näiden lapsista toiseksi vanhin.
Julián Castro
Poliittinen ura
Pormestarina Castro on ajanut myös sosiaalisia kysymyksiä ja terveysasioita. Hän on korostanut varsinkin koulutuksen merkitystä. Marraskuussa 2012 vaalien yhteydessä pitämässään puheessa hän vaati verojen korottamista San Antoniossa, jotta heikoimmassa asemassa olevien 4-vuotiaiden lasten päivähoidon laatua ja mahdollisuutta päästä päivähoitoon voitaisiin parantaa. Puhe herätti kaupungissa julkista keskustelua. Aloite hyväksyttiin ja sitä kannatti 54% äänestäjistä. Lasten terveyden edistämiseksi hänen tavoitteenaan oli perustaa kasvisruokaloita kaupungin julkisiin kouluihin.
Oberursel
Kaupungissa asui 45 849 ihmistä vuoden 2016 lopussa. Suurin puolue Oberurselin kaupunginvaltuustossa on CDU, jolla on 18 paikkaa. SPD:llä on 11 paikkaa. Pormestari on Hans-Georg Brum (SPD).
Rock and Roll (kappale)
Kappale alkaa rumpali John Bonhamin rummutuksella, johon tulee mukaan John Paul Jonesin basso ja Jimmy Pagen kitarariffi. Kappaleessa on 1950-luvun rock and roll -vaikutteinen hyvin tunnettu kitarariffi, joka jatkuu koko kappaleen ajan. Myös rummut ovat selkeä osa kokonaisuutta ja tekevät kappaleesta nopeatempoisen ja energisen.
Charles III (Bourbon)
Charles III (Bourbonin Kaarle III eli Charles de Bourbon; 17. helmikuuta 1490 Montpensier – 6. toukokuuta 1527 Rooma) oli ranskalainen Bourbon-sukuun kuulunut konnetaabeli eli valtakunnanmarsalkka. Italialaissodissa hän johti keisari Kaarle V:n joukkoja paavia vastaan ja vei vuonna 1527 joukkonsa Rooman ryöstöön, jonka alkuvaiheessa hän sai itse surmansa. pienoiskuva|vasen|[[Bernard Gaillot, Charles III, 1835.]]
Sanasepot
Yhdistyksen tavoitteena on:
Keisarin uusi koulu
Yzma
Rehtori Amzy on valepukuun pukeutunut Yzma, joka pyrkii Kuzcon jäljille. Hänen eleensä ja käytöksensä ovat usein kuin Yzmalla, joten hänen on vaikea huijata ketään. Kronk ei kuitenkaan koskaan muista, ettei Rehtori Amzya ole oikeasti olemassakaan.
King Abdullah Economic City
pienoiskuva|King Abdullah Economic Cityn rakennuksia vuonna 2016. King Abdullah Economic City on Saudi-Arabiassa vuonna 2005 käynnistynyt miljardiluokan taloudellinen projekti, jonka tarkoituksena on luoda uusi kaupunki Punaisen meren rannalle tukemaan Saudi-Arabian talouden monipuolistumista ja kasvua. Kaupunki tulee sijaitsemaan noin sata kilometriä Jeddasta pohjoiseen. Kaupunki tullaan jakamaan kuuteen eri osaan ja asukasluku tullee olemaan noin kaksi miljoonaa.